Mam Dio als Sänger ass 1981 nach den Album Mob Rules verëffentlecht ginn. Net zefridde mat der Qualitéit vu Live at Last (1980) huet d'Band op der Mob Rules-Welttournée en anere Livealbum mam Titel Live Evil opgeholl. Während dem Mixingprozess vun der Plack haten den Iommi an de Butler e Sträit mam Dio. Si hunn hien accuséiert, an der Nuecht an de Studio gaangen ze sinn fir de Volume vu sengem Gesang op den Opname méi héich ze dréinen. Zousätzlech war den Dio net zefridde mat de Biller vun him am Artwork vum Album. De Ronnie James Dio wollt méi matbestëmmen, an déi aner Member ware domat net averstanen. Dofir huet hien am November 1982 d'Band verlooss a seng enge Band Dio gegrënnt. Och den Drummer Vinny Appice ass mat him gaangen. Live Evil ass am Januar 1983 erauskomm, mä e stoung am Schiet vum Ozzy Osbourne sengem Erfollegsalbum Speak of the Devil.

Direktere ware vun 1983 bis 2003 de Charles Hoffmann, vun 2003 bis 2009 de Marco Mille, vum 1. Mäerz 2010 bis den 31. Dezember 2015 de Patrick Heck, an zënter dem 1. Januar 2016 d'Doris Woltz.

Fir d'Kulturjoer 1995 hat de Folk-Clupp en attraktive Programm op d'Bee gestallt. Durch eng gutt Zesummenaarbecht mam Koordinator, dem Claude Frisoni, krut de Club d'Éier, d'Erëffnung an der Zeltstad um Helleg-Geescht-Plateau ze gestalten. Ausserdeem waren an deem Joer nach eng ganz Rei aner erfollegräich Concerten, well duerch d'Kulturjoer sech méi Leit fir d'Musek vum Folk-Clupp interesséiert hunn.

Black Sabbath huet 1974 eng weider Welttournée mat engem Concert a Kalifornien virun iwwer 200.000 Fans ugefaangen. D'Joer drop huet d'Grupp d'Opnamen zu hirem sechsten Album mam Wëllen gestart, en anere Sound wéi um Album virdrun ze entwéckelen. Sabotage war erëm méi rockeg a Rolling Stone zum Beispill huet geschriwwen: ""'Sabotage' ass net nëmmen de beschten Album vu Black Sabbath zënter 'Paranoid', et ass méiglecherweis hire beschten iwwerhaapt."" Trotzdem waren d'Verkafszuele manner gutt, a spéider Kritiker op AllMusic hu festgestallt, datt ""d'magesch Chimie déi Albume wéi 'Paranoid'a 'Volume 4' esou speziell gemaach huet, ugefaangen huet, sech opzeléisen"". Hir nächst Tournée mat der Band Kiss als Opener huet musse fréizäiteg ofgebrach gi well den Ozzy Osbourne sech bei engem Motorradsaccident e Muskel blesséiert hat. Am Dezember 1975 huet hir Plackefirma ouni Kontributioun vun der Band d'Kompilatioun We Sold Our Soul for Rock 'n' Roll verëffentlecht.

Beim Haleverkaf fir grouss Clienten ginn d'Fësch a Louse versteet an zwar nom Prinzip vum Erofsteeën (vente au rabais). Ee vun de gréisste Fëschmäert op der Welt, ass den Tsukiji Maart zu Tokio.

Mam Ufank vun der Petrols-Exploitatioun 1938 gouf den Ibn Saud ee vun de räichsten Herrscher vun der islamescher Welt. Gehollef hu vun Ufank un déi gutt Relatioune mat den USA.

Harry Potter and the Deathly Hallows (de: ""Harry Potter und die Heiligtümer des Todes“ fr.: “Harry Potter et les Reliques de la Mort"" (2007))Am Oktober 2009 koum eng lëtzebuergesch Iwwersetzung vum éischte Band vun der Heptalogie eraus: